CELEX: 32020D0369
Language: et
Date: 2020-03-04 00:00:00
Title: Komisjoni otsus (EL) 2020/369, 4. märts 2020, millega antakse liidu tasandil tarbijate ja kauplejate huve esindavatele ühendustele õigus anda Euroopa Parlamendi ja nõukogu määruse (EL) 2017/2394 kohaseid välishoiatusi (EMPs kohaldatav tekst)

5.3.2020   
               
               
                  ET
               
               
                  Euroopa Liidu Teataja
               
               
                  L 67/139
               
            
         KOMISJONI OTSUS (EL) 2020/369,
         4. märts 2020,
         millega antakse liidu tasandil tarbijate ja kauplejate huve esindavatele ühendustele õigus anda Euroopa Parlamendi ja nõukogu määruse (EL) 2017/2394 kohaseid välishoiatusi
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 12. detsembri 2017. aasta määrust (EL) 2017/2394 tarbijakaitsealaste õigusaktide täitmise tagamise eest vastutavate liikmesriigi asutuste vahelise koostöö kohta ja millega tunnistatakse kehtetuks määrus (EÜ) nr 2006/2004, (1) eriti selle artikli 27 lõiget 2,
         ning arvestades järgmist:
         
                     (1)
                  
                  
                     Määruses (EL) 2017/2394 on kehtestatud tarbijate huve kaitsvate liidu õigusaktide täitmise tagamise eest vastutavaks määratud liikmesriikide pädevate asutuste vahelise koostöö sätted.
                  
               
                     (2)
                  
                  
                     Määruse (EL) 2017/2394 artikli 27 lõikega 2 on ette nähtud, et komisjon annab liidu tasandil tarbijaid ja vajaduse korral kauplejaid esindavatele ühendustele õiguse anda kõnealuse määrusega hõlmatud arvatavate rikkumiste kohta välishoiatusi.
                  
               
                     (3)
                  
                  
                     Käesoleva otsusega hõlmatud üksused tegutsevad liidu tasandil ja on väljendanud huvi välishoiatuste mehhanismis osalemise vastu. Need üksused on liitunud läbipaistvusregistriga ja seega Euroopa Parlamendi ja Euroopa Komisjoni kokkuleppe (läbipaistvusregistri kohta organisatsioonidele ja füüsilisest isikust ettevõtjatele, kes tegelevad ELi poliitika kujundamise ja rakendamisega) (2) III lisas sisalduva käitumisjuhendiga.
                  
               
                     (4)
                  
                  
                     Määrust (EL) 2017/2394 kohaldatakse alates 17. jaanuarist 2020. Seepärast tuleks käesolevat otsust kohaldada alates järgmisest päevast pärast selle avaldamist Euroopa Liidu Teatajas, et asjaomased organisatsioonid saaksid hakata välishoiatuste mehhanismis võimalikult kiiresti osalema.
                  
               
                     (5)
                  
                  
                     Kooskõlas määruse (EL) 2017/2394 artikli 27 lõikega 2 konsulteeriti liikmesriikidega käesoleva otsusega hõlmatud üksuste osas,
                  
               ON VASTU VÕTNUD KÄESOLEVA OTSUSE:
         
            Artikkel 1
            Määruse (EL) 2017/2394 artikli 27 lõike 2 kohane õigus anda välishoiatusi antakse järgmistele üksustele:
            
                        a)
                     
                     
                        Euroopa Tarbijaliitude Amet (BEUC), läbipaistvusregistri registreerimisnumber: 9505781573-45;
                     
                  
                        b)
                     
                     
                        Euroopa Liidu Pereorganisatsioonide Keskliit (COFACE), läbipaistvusregistri registreerimisnumber: 93283396780-85;
                     
                  
                        c)
                     
                     
                        Euroopa Tarbijaühistute Ühendus (EURO COOP), läbipaistvusregistri registreerimisnumber: 3819438251-87.
                     
                  
         
            Artikkel 2
            Käesolev otsus jõustub järgmisel päeval pärast selle avaldamist Euroopa Liidu Teatajas.
         
         
            Brüssel, 4. märts 2020
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 345, 27.12.2017, lk 1.
         
            (2)  ELT L 277, 19.9.2014, lk 11.